बेटी के जन्म पर 500 लोगों को कराया भोजन
भास्कर संवाददाता | रियांबड़ी
कन्याभ्रूण हत्याओं की बढ़ती वारदातों के बीच नागौर जिले के रियांबड़ी कस्बे में हुए एक सामूहिक भोज के कार्यक्रम ने अनूठी मिसाल की। यहां पर एक महीने की बेटी पराग का जन्म की खुशियां मनाई जा रही थी। इसमें बाकायदा 500 लोगों को भोजन के लिए आमंत्रित किया गया। साथ ही समारोह में आने वाले सभी लोगों को बेटी बचाने का संदेश भी दिया गया। हरसौर निवासी राधेश्याम लखारा के पुत्र आरके लखारा रियां बड़ी स्थित संतोष शिक्षण संस्थान में व्याख्याता के पद पर कार्यरत है। उनकी प|ी अक्षा लखारा ने एक माह पहले ही बिटिया परागी को जन्म दिया। उन्होंने शनिवार सुबह अपनी बिटिया का जन्मोत्सव मनाने के लिए रियां बड़ी में 500 लोगों के लिए सामूहिक भोज का आयोजन कर बेटी बचाने का संदेश भी दिया। एक पिता की ये अनूठी पहल पूरे कस्बे में चर्चा का विषय रही और लखारा की इस पहल की हर और खूब तारीफ हो रही है। इस दौरान लखारा की खुशी में शामिल हुए उनके साथी स्टाफ सदस्यों ने बिटिया को अपनी ओर से 125 ग्राम चांदी के आभूषण गिफ्ट दिए। स्टाफ सदस्यों ने बताया कि पुरुष प्रधान देश में बेटियों का जन्मोत्सव मनाना अपने आप में एक बड़ी बात है। स्टाफ सदस्यों ने बिटिया परागी के लिए चांदी से निर्मित पायजेब की जोड़ी, कंगन, अंगूठी, चेन, बाली नाक का कांटा आदि गिफ्ट भेंट किए।
पहल
hin_Deva mar_Deva hin_Deva npi_Deva